## Odluka Ustavnog suda Republike Hrvatske broj U-III-49/1995. od 4. listopada 1995

### NN 84/1995 (20.10.1995.), Odluka Ustavnog suda Republike Hrvatske broj U-III-49/1995. od 4. listopada 1995

# STAVNI SUD REPUBLIKE HRVATSKE

Ustavni sud Republike Hrvatske, u sastavu predsjednik Jadranko Crnić,
te suci Zdravko Bartovčak, dr. Velimir Belajeć, dr. Nikola Filipović, Ante
Jelavić Mitrović, mr. Vojislav Kučeković, Jurica Malčić, mr. Hrvoje Momčinović,
Ivan Marijan Severinac, Milan Vuković i Mladen Žuvela, u povodu ustavne
tužbe A. K. iz Z., na sjednici održanoj dana 4. listopada 1995. godine,
donio je

## ODLUKU

### USTAVNOG SUDA REPUBLIKE HRVATSKE BROJ U-III-49/1995. OD 4. LISTOPADA 1995

Ustavna tužba se odbija.

Ova odluka će se objaviti u "Narodnim novinama"

Obrazloženje

Ustavna tužba je podnijeta u svezi s presudom Upravnog suda Republike
Hrvatske broj Us-3112/1993 od 3. lipnja 1993. godine, kojom je u u pravnom
sporu odbijena tužba podnositelja ustavne tužbe protiv rješenja tuženog
Fonda Grada Zagreba. za vodoprivredu, promet, stambeno i komunalno gospodarstvo,
Klasa: UP-II-371-04-93-98, Urbroj: 256-04-93-2 od 23. veljače 1993. godine.
Tim je rješenjem odbijena žalba protiv prvostupanjskog rješenja istog Fonda
Klasa: UP/I-311-04-92-52/2861, Urbroj: 256-06-92-1 od 13. listopada 1992.
godine, kojim je podnositelju ustavne tužbe utvrđena naknada za održavanje
zajedničkih dijelova i uređaja zgrade te podmirenje dijela troškova upravljanja
stambenom zgradom u kojoj je podnositelj etažni vlasnik stana.

Podnositelj ustavne tužbe smatra da mu je navedenom presudom Upravnog
suda Republike Hrvatske povrijeđeno ustavno pravo vlasništva, zajamčeno
u članku 48. stavak 1. Ustava stoga što mu je obvezivanjem na platež navedene
naknade oduzeto

pravo na slobodno dogovaranje s drugim vlasnicima o načinu upravljanja
zgradom i održavanju zgrade.

Ustavna tužba nije osnovana.

Prema pravnim i činjeničnim utvrđenjima ovlaštenog tijela u upravnom
postupku, podnositelj ustavne tužbe je temeljem odredbi Zakona o prodaji
stanova na kojima postoji stanarsko pravo ("Narodne novine",
broj 43/1992, 69/1992, 25/1993, 48/1993, 2/1994, 44/1994 i 47/1994), kupnjom
stana izgubio status nositelja stanarskog prava i postao vlasnik stana
kao posebnog dijela zgrade. Slijedom toga je i utvrđena obveza podnositelja
da kao vlasnik stana, a u smislu odredbi članka 49. Zakona o stambenim
odnosima (k"Narodne novine", broj 51/1985, 42/1986, 22/1992,
70/1993 i 14/1994), plaća naknadu za održavanje zajedničkih dijelova i
uređaja u zgradi i dio troškova upravljanja stambenom zgradom. Upravni
sud je osporenom odlukom potvrdio pravilnost i zakonitost akata donešenih
u upravnom postupku:

Suglasno navedenom, neosnovane su tvrdnje podnositelja ustavne tužbe
o povredi ustavnog prava vlasništva, zajamčenog u stavku 1. članka 48.
Ustava. Posebno i stoga što je Ustav u stavku 2. istoga članka utvrdio
da vlasništvo obvezuje. Time se dakako, ne dira u pravo etažnih vlasnika
stanova i poslovnih prostora jedne stambene zgrade da suglasno odredbama
Zakona o vlasništvu na dijelovima zgrada ("Narodne novine", broj
52/73) zaključe ugovor o uzajamnim odnosima, u kojem bi uredili i pitanja
vezana za upravljanje i održavanje zgrade. Sve dok takvog ugovora nema,
prema odredbama već navedenog Zakona o stambenim odnosima, kao i Zakon
o fondovima u stambenom i komunalnom gospodarstvu (Narodne novine",
broj 53/90 i 76/93), stambenim zgradama upravljaju navedeni fondovi.

Ustavni sud je sloga na temelju članka 61. Poslovnika Ustavnog suda
Republike Hrvatske ("Narodne novine", broj 29/94), donio odluku
kao u točci 1. izreke.

Objava ove odluke (točka 2. izreke) temelji se na odredbi članka 20.
stavak I. Ustavnog zakona o Ustavnom sudu Republike Hrvatske ("Narodne
novine", broj 13/1991).

Broj: U-III-49/1995

Zagreb, 4. listopada 1995.

USTAVNI SUD REPUBLIKE HRVATSKE

Predsjednik

Jadranko Crnić v.r.

Odluka, NN 84/1995-1374